Fatima

* Manga
* Anime

**Fatima** (ファティマー *Fatimā*) on orjakauppias ja entinen orja. Hän vangitsi kerran Morgianan, Nadjan, Aladdinin ja tämän karavaanin. Nuorena hän oli Umm Madauran orja Mariadel-yhtiössä.

## Ulkonäkö

Fatiman koko ulkonäkö 18-vuotiaana orjana *Magi: Adventure of Sinbadissa*.
Fatima on pitkä mies, jolla on pitkät valkeat hiukset. Hänellä on huulipunaa alahuulessaan ja musta varis olallaan. Yllään hän pitää valkeaa pitkää vaatetta ja tummaa olkanauhaa.

## Luonne

Fatima on sadistinen mies, joka ottaa haluamansa keinoja kaihtamatta. Hän on orjakauppias ja kiinnostunut orjista, joista saa hyvän hinnan.

Kun hän oli nuori, hän oli jo julma ja tunteeton ja omahyväinen asemastaan Maaderin pääorjana. Se oli todiste Maaderin luottamuksesta häntä kohtaan. Fatima oli yksi hänen "lapsistaan", ja hän ihaili Maaderia suuresti.

## Historia

Fatima oli kerran Umm Madauran orja, ja mahdollisesti sotaorpo kuten Maaderin muut orjat. Hän oli saavuttanut Maaderin luottamuksen, ja sai palkkioksi aseman pääorjana ja Maaderin oikeana kätenä, jolla oli valta päättää, mitkä orjat jäivät Maaderin luo ja mitkä myytiin pois.

Kun Sindbad nimitettiin apulaispääorjaksi, Fatima tuli kateelliseksi Sindbadin saamasta erikoiskohtelusta ja vapautti kaikki orjan aikomuksenaan lavastaa Sindbad syylliseksi voittaakseen Maaderin luottamuksen takaisin itselleen. Maader tiesi kuitenkin syyllisen olleen Fatima, ja myi Fatiman myöhemmin eräälle vanhalle miehelle ja Mariadel-yhtiön asiakkaalle. Hän uskotteli Fatimalle, että tämä tuli myydyksi, koska oli yksi Maaderin suosikeista.

Fatima tappaa myöhemmin uuden isäntänsä matkalla kuumalle lähteelle. Hän tekee näin kuullessaan Maaderin kadonneen. Tämä shokeeraa Fatimaa, joka päättää tulla täydelliseksi ihmiseksi, kun Maader ei siihen pystynyt. Siitä lähtien Fatima on elänyt orjakauppiaana.

## Juoni

### Morgiana-kaari

Fatima törmää Leilaan ja kutsuu tätä hävyttömäksi, kun tämä huutaa hänelle. Fatima kaappaa karavaanin ihmiset ja vie heidät ryövärein linnoitukseen.

Fatimalla on tapaaminen S Nandon kanssa. Kun hän kuulee, että tyttö hyökkää, hän siirtyy katsomaan taistelua. Hän huomaa tytön kuuluvat Fanalis-soturiheimoon. Hän kysyy S Nandonlta, saako hän napata tytön, ja saa luvan. Fatima viheltää aavikon variksensa hyökkäämään ja myrkyttämään tytön. Kun Fatimalta kysytään, onko hän joukon johtaja, hän vastaa olevansa orjakauppias. Sitten hän selittää, mitä teki tytölle.

Kun hän kantaa Morgianaa, hän toteaa olevansa onnekas napatessaan fanalistytön. Hän selittää, kuinka arvokkaita fanalikset ovat, sillä ne ovat kuin eläviä aseita. Hän muistelee kerran vanginneensa aikuisen fanaliksen ja myyneensä hänet kovaan hintaan. Fatima laittaa Morgianan erikoisiin fanaliksille suunniteltuihin kahleisiin, sillä tämä aiempi fanalis kykeni vapautumaan tavallisista.

Kun Nadjalle nousee kuume, Morgiana pyytää Fatimalta apua. Fatima ymmärtää Nadjan olevan huonossa tilassa ja käskee hänen hävittämisensä, sillä hänestä on tullut hyödytön. Sitten Fatima laittaa Nadjan aavikkohyeenojen häkkiin. Kun Morgiana yrittää pelastaa hänet, Fatima sanoo, ettei Morgiana voi rikkoa kahleitaan. Hän yllättyy, kun Morgianakin hyppää häkkiin. Hän rikkoo kuin rikkookin kahleensa ja pääsee ulos häkistä, jolloin Fatima lähettää tiikereitä ja petolintuja Morgianan ja Nadjan kimppuun. Kun Morgiana voittaa kaikki pedot, Fatima istuutuu ja luovuttaa. Hän yrittää neuvotella Morgianan kanssa, mutta Morgiana haluaa vain avaimet. Fatima lyyhistyy ja murtuu. Sitä ennen hän kuitenkin vannoo tappavansa Morgianan.

## Kyvyt

Fatimalla on laaja tietämys eläimistä, ja hän käyttää heitä taistelemaan.

### Eläimet

1/3
**Aavikkovaris** (砂漠カラス *Sabaku Karasu*)

Hän käyttää myrkkykyntistä varista, jolta pelkkä raapaisu saa vastustajan avuttomaksi.
**Aavikkohyeena** (砂漠ハイエナ *Sabaku Haiena*)

Hän käyttää hävittääkseen sairauden heikentämät orjat.
**Maurenialainen sapelihammastiikeri** (マウレニアサーベルタイガー *Maurenia Sāberu Taigā*)

Hän käyttää myrkkyhampaisia tiikereitä, jotka voivat tappaa hetkessä.
**Namidialainen kondori** (ナミディアコンドル *Namidia Kondoru*)

Hän käyttää myrkkyhampaisia kondoreita, jotka voivat tappaa hetkessä.
## Suhteet

### S Nando

Fatima työskenteli S Nandon ja tämän rosvojen kanssa. Hän kutsuu S Nandoa pomoksi ja kysyy tältä, saako hän napata Morgianan.

### Morgiana

Fatima halusi vain myydä Morgianan korkeaan hintaan. Kiduttaakseen Morgianaa, hän päätti laittaa tämän katsomaan Nadjaa.

### Umm Madaura

Yhtenä Madauran "lapsista" Fatima ihaili Maaderia (eli Madauraa) ja oli ylpeä siitä, että oli saavuttanut tämän luottamuksen päästäkseen pääorjaksi. Maader oli hänen kaikkensa, ja hän kutsuu Maaderia hänen "jumalattaren kaltaiseksi äidikseen".

### Herra Zeutius

Herra Zeutius on vanha kauppias, joka osti Fatiman. Hän antaa Fatiman tehtäväksi viihdyttämisen, esimerkiksi sängyssä tai tarjoamalla ruokaa. Fatima ei välittänyt Zeutiuksesta ja tappaa tämän lopulta.

## Trivia

* Fāṭimah (فَاطِمَة) on arabialainen naisen nimi, joka tarkoittaa "pidättäytyvää".
* Fatiman nimeä ei kuulla animessa, ja takauma hänen entisestä elämästään nähdään vain mangassa.